smcproject/ml-wiki-sentences huggingface dataset:
പാൽപെബ്രൽ കൺജങ്റ്റൈവയും ( കൺപോളയുടെ ഉള്ളിലുള്ള ഭാഗം) ബൾബാർ കൺജങ്റ്റൈവയും (കണ്ണിലെ വെളുത്ത ഭാഗമായ സ്ക്ലീറയെ മൂടുന്ന ഭാഗം) തമ്മിൽ പൂർണ്ണമായോ ഭാഗികമായോ ഒട്ടിച്ചേർന്ന അവസ്ഥയാണ് സിമ്പ്ലിഫറോൺ .
ഇത് കണ്ണിനെ ബാധിക്കുന്ന ചില രോഗങ്ങൾ (ട്രക്കോമയുടെ കൺജക്റ്റിവൽ സെക്വലേ) അല്ലെങ്കിൽ കണ്ണിലെ മുറിവുകൾ, പൊള്ളൽ എന്നിവയിൽ നിന്ന് ഉണ്ടാകുന്നു.
സിക്കാട്രിഷ്യൽ പെംഫിഗോയിഡ്, നിരവധി ഇൻഫ്ലമേറ്ററി അവസ്ഥകൾ എന്നിവ സിമ്പ്ലിഫറോണിലേക്ക് നയിച്ചേക്കാം.
രൂക്ഷമായ അവസ്ഥയിൽ റൊസേഷ്യയും സിമ്പ്ലിഫറോണിന് കാരണമാകും.
പൊതുവേ ഇത് ജന്മനാ കാണുന്നതല്ല, എന്നിരുന്നാലും ക്രിപ്‌റ്റോഫ്താൽമോസിൻ്റെ കേസുകളിൽ ജന്മനായുള്ള സിമ്പ്ലിഫറോൺ സംഭവിച്ചിട്ടുള്ളതായി രേഖപ്പെടുത്തിയിട്ടുണ്ട്.
സിമ്പ്ലിഫറോൺ രൂപീകരണം തടയുകയോ കുറയ്ക്കുകയോ ചെയ്യുന്നതിനുമായി മരുന്നുകളുണ്ട്.
വീക്കം അടിച്ചമർത്താൻ ഇമ്യൂൺ മോഡുലേറ്റിംഗ് തെറാപ്പി ഉപയോഗിക്കുന്നത് ഫലങ്ങൾ മെച്ചപ്പെടുത്തും.
സ്റ്റിറോയിഡുകൾ, അസാത്തിയോപ്രിൻ, സൈക്ലോഫോസ്ഫാമൈഡ്, അല്ലെങ്കിൽ മൈകോഫെനോലേറ്റ് തുടങ്ങിയ മറ്റ് ഇമ്മ്യൂണോ സപ്രസീവ് മരുന്നുകളും ഉപയോഗിക്കാം.
സിമ്പ്ലിഫറോൺ മൂലമുണ്ടാകുന്ന വരണ്ട കണ്ണിൻ്റെ ലക്ഷണങ്ങൾ പ്രിസർവേറ്റീവ് ഫ്രീ ആയിട്ടുള്ള കൃത്രിമ കണ്ണുനീർ, കണ്ണിലൊഴിക്കുന്ന ലൂബ്രിക്കൻ്റുകൾ എന്നിവ ഉപയോഗിച്ച് നിയന്ത്രിക്കാം.
ഇതിന്റെ ശസ്ത്രക്രിയാ ചികിത്സ സിമ്പ്ലിഫെറെക്ടമി ആണ്.
ഇതും കാണുക ആങ്കൈലോബ്ലിഫറോൺ പരാമർശങ്ങൾ കൂടുതൽ വായനയ്ക്ക്
കൊടുമൺ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kodumon_Gramapanchayath വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പത്തനംതിട്ടജില്ലയിൽ അടൂർതാലൂക്കിൽ പറക്കോട് ബ്ളോക്കിലാണ് കൊടുമൺ ഗ്രാമപഞ്ചായത്ത് സ്ഥിതിചെയ്യുന്നത്.
കൊടുമൺ , അങ്ങാടിക്കൽ എന്നീ രണ്ടു വില്ലേജുകൾ കൂടിച്ചേർന്നതാണ് ഈ പഞ്ചായത്ത്.
കൊടുമൺ പഞ്ചായത്തിന്റെ വിസ്തീർണ്ണം 36.36 ചതുരശ്രകിലോമീറ്ററാണ്.
ആശ്ചര്യ ചൂഡാമണി എന്ന സംസ്കൃത നാടകം രചിക്കുകയും കൊടുമൺ ആസ്ഥാനമാക്കി ചെന്നീർക്കര സ്വരൂപം സ്ഥാപിച്ച് ഭരണം നടത്തുകയും ചെയ്ത ശ്രീശക്തിഭദ്രന്റെ ജന്മംകൊണ്ടത് ഇവിടെയാണ്.
KODUMON - കൊടുമൺ - സ്വർണ്ണഭൂമി
ദക്ഷിണേന്ത്യൻ ചരിത്രത്തിലെ സുവർണ്ണ കാലമായിരുന്ന സംഘകാലഘട്ടത്തിനും അപ്പുറം പഴമയും ചരിത്രവുമുള്ള പ്രദേശമാണ് കൊടുമൺ.
ആകാശത്തിൽ നിന്നും പുഷ്പങ്ങളും മണൽത്തരിയിൽ നിന്നും തൈലവും ഉണ്ടായാലും ദക്ഷിണേന്ത്യയിൽ നിന്നും നാടകം ഉണ്ടാകില്ല എന്ന ഉത്തരേന്ത്യക്കാരുടെ വെല്ലുവിളിക്കുത്തരമായി സംസ്കൃതത്തിൽ ലക്ഷണമൊത്ത ആശ്ചര്യചൂഡാമണി നാടകം രചിക്കുകയും ചെന്നീർക്കര സ്വരൂപം സ്ഥാപിച്ച് ഭരണം നടത്തുകയും ചെയ്ത ശക്തിഭദ്രന്റെ ജന്മം കൊണ്ട് ധന്യമാണ് ഈ മണ്ണ്.
കൊടുമൺ എന്ന വാക്കിന്റെ അർത്ഥം - സ്വർണ്ണ ഭൂമി എന്നാണ്.
സംഘകാല കവിസാമ്രാട്ടായ കപിലന്റെ പതിറ്റുപ്പത്ത് പത്താംപാട്ടിൽ കൊടുമൺ എന്ന ദേശത്ത് പണിത മിഴിവാർന്ന സ്വർണ്ണാ ഭരണങ്ങളെപ്പറ്റി പരാമർശിക്കുന്നുണ്ട്.
ഇടത്തിട്ടയ്ക്കടുത്തുള്ള പൊന്നെടുത്താംകുഴിയിൽ നിന്നും സ്വർണ്ണം ഖനനം ചെയ്തിരുന്നു എന്ന് വിശ്വസിക്കപ്പെടുന്നു.
സംഘകാലത്തെ തുടർന്നു വന്ന ശതകങ്ങളിൽ ബുദ്ധമതസംസ്കാരധാരയുമായി കൊടുമണ്ണിനു ഉറ്റബന്ധമുണ്ടായിരുന്നു എന്നതിന് തെളിവാണ് ചന്ദനപ്പള്ളിയുമായി ബന്ധപ്പെട്ട ഐതിഹ്യങ്ങളും, കൊടുമൺ കുട്ടിവനം വെട്ടിത്തെളിച്ചപ്പോൾ ലഭിച്ച ബുദ്ധപ്രതിമകളും.
ബൌദ്ധ-ഹൈന്ദവ ദർശനങ്ങളുടെയും സംസ്കാരങ്ങളുടെയും സമന്വയം നടന്ന പ്രദേശമാണ് ചന്ദനപ്പള്ളി.
ഇവിടെയുണ്ടായിരുന്ന കോട്ടയ്ക്കു സമീപമാണ് ഹിന്ദു-ക്രിസ്ത്യൻ മൈത്രിയുടെ പ്രതീകമായ ചന്ദനപ്പള്ളി വലിയപള്ളി നിലകൊള്ളുന്നത്.
പ്രാചീനമായ ഒരു കൽകുരിശ് ഇവിടെ കാണാം.
ഇവിടുത്തെ പെരുന്നാളുമായി ബന്ധപ്പെട്ട ആചാരാനുഷ്ഠാനങ്ങളിൽ ഹിന്ദുക്കളും പങ്കാളികളാവുന്നത് ശ്രദ്ധേയമാണ്.
ഈ പഞ്ചായത്തിൽ കൂടുതൽ ക്ഷേത്രങ്ങൾ കാണപ്പെടുന്നത് ഇവിടെ ഒരുകാലത്ത് നിലനിന്ന ക്ഷേത്രസംസ്ക്കാരത്തിന്റെ നിദർശനങ്ങളാണ്.
ഒരുപക്ഷേ ഭാരതത്തിൽ ചിലന്തിയെ ആരാധിക്കുന്ന സമ്പ്രദായം നിലനില്ക്കു ന്ന ഏകക്ഷേത്രം കൊടുമൺ പള്ളിയറക്ഷേത്രമായിരിക്കും.
ഇവിടെ മതഭേതമന്യേ ചിലന്തിവിഷത്തിനുളള ചികിത്സ ലഭിക്കുന്നു.
കേരളത്തിൽ ജലപ്രതിഷ്ഠയുള്ള അപൂർവ്വം ക്ഷേത്രങ്ങളിൽ ഒന്നാണ് അങ്ങാടിക്കൽ മാമ്പിലാവിൽ വിഷ്ണുക്ഷേത്രം.
ശക്തിഭദ്രന്റെ കുടുംബക്ഷേത്രമായ ശക്തിമംഗലം ക്ഷേത്രത്തിലെ വലിപ്പമുള്ള ഗണപതി പ്രതിഷ്ഠ, വൈകുണ്ഠപുരം ക്ഷേത്രത്തിൽ നിലവിലുണ്ടായിരുന്ന ചുവർച്ചി ത്രങ്ങൾ എന്നിവ ശ്രദ്ധേയമാണ്.
ഇരുപതാം നൂറ്റാണ്ടിന്റെ ആദ്യദശകങ്ങളിലെ സാമൂഹ്യ നവോത്ഥാനവും ദേശീയ സ്വാതന്ത്ര്യ സമരത്തിൽ നിന്നും ഉള്ക്കൊണ്ട പ്രചോദനവും കൊടുമണ്ണിലെ സാമൂഹ്യജീവിതത്തെ ഗുണപരമായി സ്വാധീനിച്ചിട്ടുണ്ട്.
സാമ്പത്തികവും ജാതീയവുമായ അസമത്വം ഈ പ്രദേശത്തിന്റെയും ഒരു ശാപമായിരുന്നു.
സാമൂഹ്യപരിഷ്ക്കർത്താ ക്കളായിരുന്ന അയ്യൻകാളി, സി.കേശവൻ എന്നിവർ ഈ പ്രദേശത്തെ പ്രവർത്തനങ്ങള്ക്ക് നേതൃത്വം നല്കി്യിട്ടുണ്ട്.
ഭൂപരിഷ്ക്കരണനിയമത്തിലൂടെ ദുർബ്ബലവിഭാഗങ്ങള്ക്ക് ഭൂമി ലഭിച്ചത് വികാസഘട്ടത്തിലെ വളരെ നിർണ്ണാ യകമായ ഒരു ഘടകമാണ്.
പഞ്ചായത്തിന്റെ മൊത്തത്തിലുളള സാമ്പത്തികരംഗത്ത് വിപ്ളവകരമായ മാറ്റം വരുത്തുന്നതിനു വഴിതെളിച്ച ഒന്നാണ് കൊടുമണ് റബ്ബർ പ്ളാന്റേഷന്റെ രൂപീകരണം.
ദീർഘകാല പ്രക്ഷോഭങ്ങളുടെ ഫലമായി ഒൻപതിനായിരം ഏക്കറോളം വരുന്ന കൊടുമൺ കുട്ടിവനം വെട്ടിത്തെളിച്ച് 1959-ൽ റബ്ബർ പ്ളാന്റേഷനാക്കി മാറ്റി.
കേരളത്തിലെ പൊതുമേഖലയിൽ പ്ളാന്റേഷന് ആരംഭിക്കുന്നതിന് മാതൃകയും ആയിത്തീർന്നു ഇതിന്റെ രൂപീകരണം.
1971-ല് ഇടത്തിട്ടയിൽ നടന്ന കർഷകതൊഴിലാളി-കൊയ്ത്തുസമരം കാർഷികമേഖലയിൽ വിപ്ളവകരമായ മാറ്റം വരുത്തി.
ഈ സമരം മറ്റനേകം പ്രദേശങ്ങളിലേക്ക് വ്യാപിക്കുകയും അടിച്ചമർത്ത പ്പെട്ടവന് വ്യവസ്ഥിതിയെ ചോദ്യം ചെയ്യുന്നതിനുള്ള പ്രചോദനം ഉണ്ടാക്കുകയും ചെയ്തു.
കൊടുമൺ പ്ളാന്റേഷനിൽ കൂലിഏകീകരണത്തിനും തൊഴിലാളികളുടെ മറ്റവകാശങ്ങള്ക്കും വേണ്ടി അനേകം പ്രക്ഷോഭങ്ങൾ വേറെയും നടന്നിട്ടുണ്ട്.
ചരിത്രം പരിശോധിച്ചാൽ ഈ പ്രദേശം വ്യാവസായികമായും വാണിജ്യപരമായും വളരെ പ്രശസ്തിയാർജ്ജിച്ചിരുന്നതായി കാണാൻ കഴിയും.
വ്യാവസായികാവശ്യത്തിനും കച്ചവടത്തിനുമായി തമിഴ്നാട്ടിൽ നിന്നും വാണിഭന്മാർ ചന്ദനപ്പള്ളിയിൽ വന്നുതാമസിച്ചിരുന്നു.
ഇടത്തിട്ടയ്ക്കു സമീപമുള്ള പൊന്നെടുത്താംകുഴി എന്ന സ്ഥലത്ത് സ്വർണ്ണ ഖനനവും വ്യവസായവും നടന്നിരുന്നതായി ചരിത്രമുണ്ട്.
പത്തനംതിട്ടജില്ലയിൽ അടൂർ താലൂക്കിൽ പറക്കോട് ബ്ളോക്കിലാണ് കൊടുമൺ ഗ്രാമപഞ്ചായത്ത് സ്ഥിതിചെയ്യുന്നത്.
കൊടുമൺ, അങ്ങാടിക്കൽ എന്നീ രണ്ടു വില്ലേജുകൾ കൂടിച്ചേർന്നതാണ് ഈ പഞ്ചായത്ത്.
കൊടുമൺ പഞ്ചായത്തിന്റെ വിസ്തീര്ണ്ണം 36.36 ചതുരശ്രകിലോമീറ്ററാണ്.
പഞ്ചായത്തിന്റെ അതിരുകൾ പടിഞ്ഞാറുഭാഗത്ത് പന്തളം തെക്കേക്കര പഞ്
ചായത്തും അടൂർ മുനിസിപ്പാലിറ്റിയും, തെക്കുഭാഗത്ത് അടൂർ മുനിസിപ്പാലിറ്റിയും ഏഴംകുളം പഞ്ചായത്തും, കിഴക്കുഭാഗത്ത് കൂടൽ പഞ്ചായത്തും, വടക്കുഭാഗത്ത് പന്തളം തെക്കേക്കര, കൂടൽ പഞ്ചായത്തുമാണ്.
മലകളും താഴ്വരകളുമടക്കം വൈവിധ്യമാർന്ന ഭൂപ്രകൃതിയാൽ അനുഗൃഹീതമാണ് കൊടുമൺ പഞ്ചായത്ത്.
കിഴക്കുനിന്നും പടിഞ്ഞാറോട്ടും, തെക്കുനിന്നും വടക്കോട്ടും ചരിഞ്ഞുള്ള ഭൂപ്രകൃതിയാണ് പഞ്ചായത്തിന്റേത്.
നിരവധി തോടുകളും കൈത്തോടുകളും ഒഴുകി അച്ചൻകോവിൽ ആറ്റിൽ ചെന്നുചേരുന്നു.
ഇടവിട്ടിടവിട്ടുള്ള കുന്നുകൾ ഒരു സവിശേഷതയാണ്.
കൂടാതെ അഭ്രവും വൈഡൂര്യവും അടക്കം വിലയേറിയ ധാതുദ്രവ്യങ്ങൾ നെടുമൺകാവ് പ്രദേശങ്ങളിലുണ്ട്.
വലിയ ചൂടും തണുപ്പും ഇല്ലാത്ത കാലാവസ്ഥയാണ്.
പഞ്ചായത്തിലെ 18 വാർഡുകളിലായി മുപ്പതിലധികം കാവുകളുണ്ട്, അതിൽ തന്നെ ഇടത്തിട്ട സർപ്പക്കാവ് ചരിത്രപ്രസിദ്ധമാണ്.
കൊടുമൺ പഞ്ചായത്ത് പ്രധാനമായും ഒരു കാർഷികപ്രദേശമാണ്.
പഞ്ചായത്തിന്റെ അതിരുകൾ പടിഞ്ഞാറുഭാഗത്ത് പന്തളം തെക്കേക്കര പഞ്ചായത്തും അടൂർ മുനിസിപ്പാലിറ്റിയും , തെക്കുഭാഗത്ത് അടൂർ മുനിസിപ്പാലിറ്റിയും ഏഴംകുളം പഞ്ചായത്തും , കിഴക്കുഭാഗത്ത് കൂടൽ പഞ്ചായത്തും , വടക്കുഭാഗത്ത് പന്തളം തെക്കേക്കര, കൂടൽ പഞ്ചായത്തുമാണ്.
മലകളും താഴ്വരകളുമടക്കം വൈവിധ്യമാർന്ന ഭൂപ്രകൃതി കൊടുമൺ പഞ്ചായത്തിലുണ്ട്.
നിരവധി തോടുകളും കൈത്തോടുകളും ഒഴുകി അച്ചൻകോവിലാറ്റിൽ ചെന്നുചേരുന്നു.
പഞ്ചായത്തിൽ മുപ്പതിലധികം കാവുകളുണ്ട് .
അവലംബം 1 2 3 4 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കേരള സർക്കാർ വെബ്സൈറ്റ്, കൊടുമൺ ഗ്രാമപഞ്ചായത്ത് Archived 2016-03-04 at the Wayback Machine .
സുഭാഷ് തോമസ് , അങ്ങാടിക്കൽ
പറക്കോട്
കേരളത്തിലെ പത്തനംതിട്ട ജില്ലയിലെ അടൂരിന്റെ പ്രാന്തപ്രദേശത്ത് സ്ഥിതി ചെയ്യുന്ന ഒരു ഗ്രാമമാണ് പറക്കോട് .
അടൂർ താലൂക്കിൻ്റെ കീഴിലുള്ള പ്രദേശമാണിത്.
കായംകുളം-പുനലൂർ റോഡിലെ ജംക്‌ഷനാണ് പറക്കോടിൻ്റെ പ്രധാനഭാഗം.
ഇത് പത്തനാപുരം, പുനലൂർ തുടങ്ങിയ സ്ഥലങ്ങളെ അടൂരുമായി ബന്ധിപ്പിക്കുന്നു.
പത്തനംതിട്ട ജില്ലാ പഞ്ചായത്തിന്റെ ഭാഗമാണ് പറക്കോട്.
പത്തനംതിട്ട ലോക്‌സഭാ മണ്ഡലത്തിലും അടൂർ നിയമസഭാ മണ്ഡലത്തിന്റെ കീഴിലുമാണ് ഇത് വരുന്നത്.
അടൂരിലെ നിലവിലെ എംഎൽഎയ ചിറ്റയം ഗോപകുമാറും പത്തനംതിട്ട പാർലമെൻ്റ് അംഗം ആൻ്റോ ആൻ്റണിയുമാണ്.
റെഡ് റിവർ (ഏഷ്യ) ഇംഗ്ലീഷ് വിലാസം https://ml.wikipedia.org/wiki/Red_River_(Asia) ചുവപ്പ് കലർന്ന തവിട്ടുനിറത്തിലുള്ള കനത്ത ജലം നദിക്ക് അതിന്റെ പേര് നൽകുന്നു.
വിയറ്റ്നാമിലെ ഹനോയിയിലെ പാലത്തിൽ നിന്നുള്ള കാഴ്ച റെഡ് റിവറിനു മുകളിലുള്ള സൂര്യാസ്തമയം, വിയറ്റ്നാമിലെ ഹനോയിയിലെ ലോംഗ് ബീൻ ബ്രിഡ്ജിൽ നിന്നുള്ള കാഴ്ച
തെക്കുപടിഞ്ഞാറൻ ചൈനയിലെ യുനാനിൽ നിന്ന് വടക്കൻ വിയറ്റ്നാം വഴി ഗൾഫ് ഓഫ് ടോങ്കിനിലേക്ക് ഒഴുകുന്ന ഒരു നദിയാണ് റെഡ് റിവർ.
ചുവന്ന നദി വിയറ്റ്നാമീസ് ഭാഷയിൽ ഹോങ് ഹോ , അല്ലെങ്കിൽ സാങ് സി (lit. " മദർ റിവർ ") എന്നും ചൈനീസ് ഭാഷയിൽ യുവാൻ നദി (元江, Yuán Jiāng Nguyên Giang) എന്നും അറിയപ്പെടുന്നു.
ഇതുമായി ബന്ധപ്പെട്ട റെഡ് റിവർ ഫാൾട്ട് , 37 ദശലക്ഷം വർഷമെങ്കിലും ദക്ഷിണ ചൈനാക്കടൽ മുഴുവനും രൂപപ്പെടുന്നതിൽ പ്രധാന പങ്കുവഹിച്ചതായി സി. മൈക്കൽ ഹൊഗാൻ അഭിപ്രായപ്പെടുന്നു.
ചൈനയിലെ യുന്നാൻ പ്രവിശ്യയിൽ ഡാലിക്ക് തെക്ക് പർവ്വതത്തിലാണ് ചുവന്ന നദി ആരംഭിക്കുന്നത്.
ഇത് ഏറെക്കുറെ തെക്കുകിഴക്കായി ഒഴുകുന്നു.
ചൈനയിൽ നിന്ന് യുനാന്റെ ഹോംഗെ ഓട്ടോണമസ് പ്രിഫെക്ചർ വഴി പുറപ്പെടുന്നതിന് മുമ്പ് ഡായ് ജനതകളുടെ വംശീയ ന്യൂനപക്ഷ പ്രദേശങ്ങളിലൂടെ കടന്നുപോകുന്നു.
ലാവോ കായ് പ്രവിശ്യയിലൂടെ വിയറ്റ്നാമിലേക്ക് പ്രവേശിക്കുന്ന ഇത് ചൈനയും വിയറ്റ്നാമും തമ്മിലുള്ള അന്താരാഷ്ട്ര അതിർത്തിയുടെ ഒരു ഭാഗമാണ്.
മുകൾ ഭാഗത്ത് താവോ നദി എന്നറിയപ്പെടുന്ന നദി പർവ്വതങ്ങളിൽ നിന്ന് മിഡ്‌ലാന്റുകളിൽ എത്തുന്നതിനുമുമ്പ് വടക്കുപടിഞ്ഞാറൻ വിയറ്റ്നാമിലൂടെ തെക്ക് കിഴക്ക് ഗതി തുടരുന്നു.
അതിന്റെ പ്രധാന കൈവഴികളായ ബ്ലാക്ക് റിവർ (ഡാ റിവർ) , ലൊ റിവർ എന്നിവ ചേർന്ന് ഫു തൊ പ്രവിശ്യയിലെ വിയറ്റ് ട്രിയ്ക്ക്  സമീപം വളരെ വിശാലമായ ഹോംഗ് രൂപം കൊള്ളുന്നു.
വിയറ്റ് ട്രിയിൽ നിന്ന് താഴേയ്‌ക്ക്, നദിയും അതിന്റെ നിരവധി കൈവഴികളും ചേർന്ന് റെഡ് റിവർ ഡെൽറ്റ രൂപപ്പെടുന്നു.
ഗൾഫ് ഓഫ് ടോങ്കിനിലേക്ക് ഒഴുകുന്നതിനുമുമ്പ് ചുവന്ന നദി വിയറ്റ്നാമീസ് തലസ്ഥാനമായ ഹനോയിയെ മറികടക്കുന്നു.
ചുവപ്പ് കലർന്ന തവിട്ടുനിറത്തിലുള്ള കനത്ത ജലം നദിക്ക് അതിന്റെ പേര് നൽകുന്നു.
മണൽ കാരണം ചുവന്ന നദിക്ക് ചുവന്ന-തവിട്ട് നിറം ലഭിക്കുന്നു.
കാലാനുസൃതമായി വ്യാപകമായ ഏറ്റക്കുറച്ചിലുകൾ കാരണം തീക്ഷ്ണമായ വെള്ളപ്പൊക്കത്തിൽ കുപ്രസിദ്ധമാണ് റെഡ് റിവർ.
വിയറ്റ്നാമിലെ ഒരു പ്രധാന കാർഷിക മേഖലയാണ് ഡെൽറ്റ.
വിശാലമായ പ്രദേശം നെല്ലിനായി നീക്കിവച്ചിരിക്കുന്നു.
വെള്ളപ്പൊക്കം നിയന്ത്രിക്കാൻ വേണ്ടി നിർമ്മിക്കുന്ന ഭിത്തികളുടെയും ബോട്ടുകടവുകളുടെയും വിപുലമായ ശൃംഖലയാണ് കരയെ സംരക്ഷിക്കുന്നത്.
ബ്ലാക്ക് റിവർ, ലൊ റിവർ എന്നിവ റെഡ് റിവറിന്റെ രണ്ട് പ്രധാന കൈവഴികളാണ്.
ഒരു ഗതാഗത യാത്രാ വഴി
പത്തൊൻപതാം നൂറ്റാണ്ടിൽ, ചെങ്കടൽ ചൈനയിലേക്കുള്ള ലാഭകരമായ വ്യാപാര മാർഗ്ഗമാണെന്ന് കരുതപ്പെട്ടിരുന്നു.
പത്തൊൻപതാം നൂറ്റാണ്ടിന്റെ അവസാനത്തിൽ ഫ്രഞ്ച് പര്യവേക്ഷകർക്ക് ചുവന്ന നദിയിലൂടെ തെക്കൻ യുനാനിലെ മാൻഹാവോ വരെ സഞ്ചരിക്കാനും പിന്നീട് കുൻമിംഗിലേക്ക് കരയിലൂടെ സഞ്ചരിക്കാനും കഴിഞ്ഞു.
1910-ൽ കുൻമിംഗ്-ഹൈഫോംഗ് റെയിൽ‌വേ ആരംഭിക്കുന്നതുവരെ ഫ്രഞ്ച് ഇൻഡോചൈനയും യുനാനും തമ്മിലുള്ള പ്രധാന വാണിജ്യ യാത്രാ മാർഗ്ഗമായിരുന്നു റെഡ് റിവർ.
മഴക്കാലത്ത് ഫ്രഞ്ച് സ്റ്റീമറുകൾക്ക് ലാവോ കായ് വരെ മുകളിലേക്ക് പോകാൻ കഴിയുമെങ്കിലും, വരണ്ട കാലം (നവംബർ മുതൽ ഏപ്രിൽ വരെ) നീരാവി കപ്പൽ യെൻ ബായിയുടെ മുകളിലേക്ക് പോകുമായിരുന്നില്ല.
അതിനാൽ വരണ്ട കാലം ആ ഭാഗങ്ങളിൽ ചെറിയ കപ്പലിലൂടെ ( ജങ്കുകൾ ) ചരക്കുകൾ നീക്കി.
ഇരുപതാം നൂറ്റാണ്ടിന്റെ തുടക്കത്തിൽ കുൻമിംഗിൽ നിന്ന് എളുപ്പത്തിൽ എത്തിച്ചേരാവുന്ന കടൽ തുറമുഖമായിരുന്നു ഹൈഫോംഗ് .
എന്നിട്ടും, ഹൈഫോങ്ങും കുൻമിംഗും തമ്മിലുള്ള യാത്രാ സമയം 28 ദിവസമായി പാശ്ചാത്യ അധികൃതർ കണക്കാക്കി.
അതിൽ 16 ദിവസത്തെ സ്റ്റീമർ യാത്രയും തുടർന്ന് ചുവന്ന നദിയിൽ നിന്ന് ഒരു ചെറിയ ബോട്ടിൽ മാൻഹാവോയിലേക്കും (425 മൈൽ), തുടർന്ന് 12 ദിവസം കരയിലൂടെയും സഞ്ചരിച്ചാൽ (194 മൈൽ) കുൻമിംഗിലേക്ക് എത്തിച്ചേരാൻ സാധിച്ചിരുന്നു.
കുറിപ്പുകൾ C. Michael Hogan (2011) South China Sea Topic ed.
Washington DC അവലംബം പുറത്തേക്കുള്ള കണ്ണികൾ Red River (Asia) എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) song ma Archived 2019-01-02 at the Wayback Machine .
- Song Ma tinh Son La
പാറ്റ ഇംഗ്ലീഷ് വിലാസം https://ml.wikipedia.org/wiki/Cockroach
ഏതാണ്ട് 320 ദശലക്ഷം വർഷങ്ങൾക്ക് മുൻപ് തന്നെ ആവിർഭവിച്ച കാർബണീഷ്യസ് കാലഘട്ടത്തിലെ ഏറ്റവും പുരാതനമായ ഒരു ജീവി വർഗമാണ് പാറ്റകൾ(കൂറകൾ).
പക്ഷെ ആദ്യകാല പൂർ‌വികരിൽ ആന്തരിക ഓവിപോസിറ്ററുകളിൽ ഇല്ലായിരുന്നു.
പാറ്റകൾ മറ്റു സമാന ഇതര ജീവിയ്ക്കളെ പോലെ, വലിച്ചു കുടിക്കുന്നതിനുള്ള പ്രത്യേക വായ്‌ഭാഗമോ മറ്റോ ഇല്ലാത്ത സാധാരണ ജീവിയാണ് .
Blaberus giganteus
പറക്കാനും നടക്കാനും സാധിക്കുന്ന ഒരു ചെറുപ്രാണിയാണ് പാറ്റ അഥവാ കൂറ .
ഇവ പകർച്ചവ്യാധികൾ പകർത്തുന്ന ജീവികളിൽ ഉൾപ്പെട്ടതാണ്.
ഇവ ലോകത്തിൽ 30 തരത്തിൽ ഉണ്ടെന്ന് കണ്ടെത്തിയിട്ടുണ്ട്.
പാറ്റകളിൽ ഏറ്റവും നന്നായി അറിയപെടുന്ന ഇനം അമേരിക്കൻ പാറ്റയാണ് ( ശാസ്ത്രീയനാമം : Periplaneta americana ) .
അമേരിക്കയാണ് ഇവയുടെ ജന്മദേശമെന്നു കരുതുന്നു.
Cockroach എന്നാണ് ഈ ഷഡ്പദത്തിന്റെ ആംഗലേയനാമം.
ഉത്തരകേരളത്തിൽ ഈ പ്രാണി കൂറ എന്നപേരിലറിയപ്പെടുന്നു.
എന്നാൽ ദക്ഷിണകേരളത്തിൽ പാറ്റ എന്ന പേരിനാണ് പ്രചാരം.
പാറ്റ എന്ന പദം ഉത്തരകേരളത്തിൽ ഷഡ്പദങ്ങൾക്ക് പൊതുവായി ഉപയോഗിക്കുന്നതാണ്.
ദക്ഷിണകേരളത്തിലാകട്ടെ കൂറ എന്ന പദത്തിന് കീറിയ/മുഷിഞ്ഞ തുണി എന്ന അർത്ഥമാണ്.
പാറ്റയുടെ അസ്ഥികൂടം (ബാഹ്യാസ്ഥികൂടം) ശരീരത്തിനു പുറത്തു സ്ഥിതിചെയ്യുന്നു.
കൈയ്റ്റിൻ എന്ന രാസവസ്തുവാലാണിത് നിർമ്മിക്കപ്പെട്ടിരിക്കുന്നത്.
നമ്മുടെ വീടുകളിലും പരിസരത്തും മറ്റും കാണപ്പെടുന്ന പലപ്പോഴും നാം നിസ്സാരമെന്നു തള്ളിക്കളയുന്ന ഒരു ഷഡ്പദം ആണ് പാറ്റ .
വളരെയേറെ ചരിത്ര പാരമ്പര്യമുള്ള ഒരു ജീവിയാണ് പാറ്റ .
നമുക്കും  മുൻപേ ഈ ഭൂമുഖത്ത് ഉത്ഭവിച്ചവയാണ് ഇവ.
ജുറാസിക് കാലം  മുതൽക്കേ  ഇവ ഈ ഭൂമിയിൽ കാണപ്പെട്ടിരുന്നു.
പൊതുജനാരോഗ്യ  പ്രാധാന്യം
നമ്മുടെ അടുക്കളയിലെയും തീൻ മേശയിലെയും , രാത്രി സന്ദർശകനായ  ഈ പ്രാണി പകൽ സമയങ്ങളിൽ ഒളിച്ചിരിക്കുന്നത്  ഓടകളിലും, ഓവുകളിലും, ചാലുകളിലും, വിടവുകളിലും മറ്റ് ഇരുട്ടുള്ള സ്ഥലങ്ങളിലും ആണ്.
ശരിയായി  സംരക്ഷിക്കാത്ത കക്കൂസും സെപ്ടിക് ടാങ്കും ഒളിച്ചിരിക്കാനും ഭക്ഷണത്തിനും ആയി ഈ പ്രാണികൾ ഇഷ്ടപ്പെടുന്നു .
ഇവയുടെ വദന ഭാഗങ്ങളിൽ, ശരദിയിൽ, വിസർജ്യത്തിൽ ; എന്തിന് ,ശരീരം ആസകലം   രോഗാണുക്കൾ  കാണപ്പെടുകയും  ചെയ്യാം.
രോഗാണുക്കൾക്ക്  ഇവയുടെ ശരീരത്തിൽ രൂപ മാറ്റം ഒന്നും സംഭവിക്കുന്നില്ല .
പക്ഷെ, മെക്കാനിക്കൽ   ആയി  നമ്മുടെ ഭക്ഷണത്തിലും പാനീയങ്ങളിലും ഇവ രോഗാണുക്കളെ  സംക്രമിപ്പിക്കുന്നു .
അങ്ങനെ , ഈച്ചകളെപ്പോലെ , കോളറ, വയറിളക്കം , വയറുകടി , സന്നിപാത ജ്വരം , എ -മഞ്ഞപ്പിത്തം, പിള്ളവാതം, ചില വിര ബാധ തുടങ്ങി എച്ച് 1  എൻ 1  പനിവരെ   പകർത്തുവാൻ  പാറ്റകൾക്ക്  സാധിക്കും .
ആഹാരം  തേടി ആണ് പാറ്റകൾ  നമ്മുടെ ആവാസ വ്യവസ്ഥയിൽ  എത്തപ്പെടുന്നത്.
പ്രത്യേകിച്ചു, രാത്രി ഭക്ഷണശേഷം പാത്രങ്ങൾ കഴുകി   വൃത്തി ആക്കിയും, ഭക്ഷണവും  അവശിഷ്ടങ്ങളും   അടച്ചു  സൂക്ഷിച്ചും പാറ്റകളെ  ഒഴിവാക്കാം.
ചിത്രശാല പാറ്റ അവലംബം പുറത്തേക്കുള്ള കണ്ണികൾ Blattodea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Blattodea Species File Online world catalogue of cockroaches.
Online book about cockroaches Archived 2008-01-18 at the Wayback Machine .
Allpet Roach Forum Archived 2007-08-26 at the Wayback Machine .
Cockroach community/hobby forum, established 1998.
The Cockroach Forum Cockroach discussion forum.
Blattodea Culture Group Archived 2021-04-22 at the Wayback Machine .
Cockroach information and details about a society for the study of cockroaches which was established in 1986.
Order Blattodea (Cockroaches), Exploring California Insects Archived 2007-09-18 at the Wayback Machine .
photos of a few California species Cockroach health threats Archived 2007-12-19 at the Wayback Machine .
UC Davis on cockroaches The cockroach FAQ Cockroach Pest Control Information - National Pesticide Information Center Harvard University fact sheet on American cockroaches Archived 2008-02-13 at the Wayback Machine .
വെളിയന്നൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Veliyannoor_Gramapanchayat
കോട്ടയം ജില്ലയിലെ മീനച്ചിൽ താലൂക്കിൽ ഉഴവൂർ ബ്ളോക്കിൽ വെളിയന്നൂർ(ഉഴവൂർ-മോനിപ്പള്ളി ഭാഗീകം) വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 19.49 ചതുരശ്രകിലോമീറ്റർ വിസ്തീർണ്ണമുള്ള വെള്ളിയന്നൂർ ഗ്രാമപഞ്ചായത്ത് .
അതിരുകൾ തെക്ക്‌ - രാമപുരം, ഉഴവൂർ ഗ്രാമപഞ്ചായത്തുകൾ വടക്ക് - എറണാകുളം ജില്ലയിലെ കൂത്താട്ടുകുളം, പാലക്കുഴ ഗ്രാമപഞ്ചായത്തുകൾ, ഇടുക്കി ജില്ലയിലെ പുറപ്പുഴ  എന്നിവ കിഴക്ക് - പുറപ്പുഴ (ഇടുക്കി ജില്ല), രാമപുരം ഗ്രാമപഞ്ചായത്തുകൾ പടിഞ്ഞാറ് - ഇലഞ്ഞി(എറണാകുളം ജില്ല), ഉഴവൂർ ഗ്രാമപഞ്ചായത്തുകൾ വാർഡുകൾ
വെളിയന്നൂർ ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് കാഞ്ഞിരമല പന്നപ്പുറം വെളിയന്നൂർ ചൂഴികുന്നുമല താമരക്കാട് പാറതൊട്ടാൽ പൂവക്കുളം പെരുംകുറ്റി വന്ദേമാതരം അരീക്കര കൊങ്ങാട്ടുകുന്ന് മുളയാനിക്കുന്ന് പുതുവേലി സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് ഉഴവൂർ വിസ്തീര്ണ്ണം 19.49 ചതുരശ്ര കിലോമീറ്റർ ജനസംഖ്യ 11,333 പുരുഷന്മാർ 5761 സ്ത്രീകൾ 5572 ജനസാന്ദ്രത 581 സ്ത്രീ : പുരുഷ അനുപാതം 967 സാക്ഷരത 93% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/veliyannoorpanchayat Archived 2016-03-10 at the Wayback Machine .
വെളിയന്നൂർ
കേരളത്തിലെ കോട്ടയം ജില്ലയിലെ വെളിയന്നൂർ ഗ്രാമപഞ്ചായത്തിലെ ഒരു ഗ്രാമമാണ് വെളിയന്നൂർ .
ജില്ലാ ആസ്ഥാനമായ കോട്ടയത്തിന് 33 കിലോമീറ്റർ വടക്ക് ഭാഗത്തായി സ്ഥിതി ചെയ്യുന്ന ഈ ഗ്രാമത്തിൽനിന്ന് ഉഴവൂരിലേയ്ക്കുള്ള ദൂരം 8 കിലോമീറ്റർ ആണ്.
2001 ലെ കനേഷുമാരി പ്രകാരം വെളിയന്നൂരിൽ 5114 പുരുഷന്മാരും 5042 സ്ത്രീകളും ഉൾപ്പെടെ 10156 ആയിരുന്നു ജനസംഖ്യ.
ഒക്കൽ
ഒക്കൽ കേരളത്തിൽ എറണാകുളം ജില്ലയിലെ കൂവപ്പടി ബ്ലോക്ക് പഞ്ചായത്തിലെ ഒക്കൽ ഗ്രാമപഞ്ചായത്തിലുൾപ്പെട്ടതും പെരിയാറിന്റെ തീരത്ത് സ്ഥിതിചെയ്യുന്നതുമായ ഒരു ഗ്രാമമാണ്.
ജില്ലാ ആസ്ഥാനമായ കാക്കനാട് നിന്ന് ഏകദേശം 36 കിലോമീറ്റർ വടക്കുഭാഗത്തായാണ് ഈ ഗ്രാമം ഇത് സ്ഥിതി ചെയ്യുന്നത്.
കൂവപ്പടിയിൽ നിന്ന് 7 കിലോമീറ്ററും സംസ്ഥാന തലസ്ഥാനമായ തിരുവനന്തപുരത്ത് നിന്ന് 225 കിലോമീറ്ററുമാണ് ഇവിടേയ്ക്കുള്ള ദൂരം.
ഒക്കൽ ഗ്രാമം കാലടി പട്ടണത്തോട് ചേർന്ന് സ്ഥിതിചെയ്യുമ്പോൾ കുറച്ചു വികസിതമായ പെരുമ്പാവൂരാകട്ടെ ആറുകിലോമീറ്ററോളം അകലെയുമാണ്.
കാഞ്ഞൂർ (3 കി.മീ.), കൂവപ്പടി (4 കി.മീ.), ശ്രീമൂലനഗരം (6 കി.മീ.), അങ്കമാലി (7 കി.മീ), തുറവൂർ (7 കി.മീ) എന്നിവയാണ് ഒക്കൽ ഗ്രാമത്തിന് സമീപസ്ഥമായ മറ്റു ഗ്രാമങ്ങൾ.
ഒക്കൽ ഗ്രാമത്തിനു ചുറ്റുപാടുമായി വടക്കുവശത്ത് അങ്കമാലി ബ്ലോക്ക് പഞ്ചായത്ത് , തെക്ക് വശത്ത് വാഴക്കുളം ബ്ലോക്ക് പഞ്ചായത്ത് , പടിഞ്ഞാറ് പാറക്കടവ് ബ്ലോക്ക് പഞ്ചായത്ത്, തെക്ക് വശത്ത് വടവുകോട് ബ്ലോക്ക് പഞ്ചായത്ത് എന്നിവയാണ്.
പെരുമ്പാവൂർ , ചാലക്കുടി , കോതമംഗലം , അഷ്ടമിച്ചിറ എന്നിവയാണ് ഒക്കലിന് സമീപമുള്ള വലിയ നഗരങ്ങൾ.
വിദൂര ദേശങ്ങളിൽനിന്നും അതുപോലെ സമീപ ഗ്രാമങ്ങളിൽനിന്നുമുള്ള വ്യാപാരികൾ മുളയും ഞാങ്ങണയും ഉപയോഗിച്ചുണ്ടാക്കിയ വസ്തുക്കളുമായി കച്ചവടത്തിനായി എത്തിയിരുന്ന സ്ഥലമായിരുന്നു ഇത്.
അവർ ഒത്തുകൂടിയിരുന്ന സ്ഥലം 'ഒരുമിക്കുക' എന്ന വാക്കിൽനിന്ന് 'ഒക്കൽ' എന്നായി ചുരുങ്ങിയതോടെ ഗ്രാമത്തിന് ഒക്കൽ എന്ന പേര് ലഭിച്ചതായാണ് ഐതിഹ്യം.
ശ്രീ ആദിശങ്കരന്റെ ജന്മസ്ഥലമായ കാലടിയ്ക്ക് സമീപത്താണ് ഗ്രാമം സ്ഥിതിചെയ്യുന്നത്.
ആദിശങ്കരനുമായി ബന്ധപ്പെട്ട പെരിയാർ നദിയിടെ മുതലക്കടവ് ഒക്കൽ ഗ്രാമത്തിന് തൊട്ടുടുത്താണ്.
മെയിൻ സെൻട്രൽ റോഡ് അങ്കമാലിയിൽ നിന്ന് ആരംഭിച്ച് ഒക്കൽ ഗ്രാമത്തിലൂടെ കടന്നുപോകുന്നു.
അങ്കമാലിയിൽ നിന്ന് കാലടി വഴി ഒക്കൽ ഗ്രാമത്തിലേയ്ക്ക് ബസുകൾ ഉണ്ട്.
തൃശൂർ , തിരുവനന്തപുരം , പാലക്കാട്, കോഴിക്കോട് തുടങ്ങിയ കേരളത്തിലെ പ്രധാന നഗരങ്ങളുമായും പട്ടണങ്ങളുമായും ഇത് കാലടി വഴി ഒക്കൽ ഗ്രാമത്തെ ബന്ധിപ്പിക്കുന്നു .
ട്രെയിനിൽ - ഗ്രാമത്തിന് ഏറ്റവും അടുത്തുള്ള റെയിൽവേ സ്റ്റേഷൻ പട്ടണത്തിൽ നിന്ന് ഏകദേശം 8 കിലോമീറ്റർ അകലെയുള്ള കാലടി-അങ്കമാലി റെയിൽവേ സ്റ്റേഷനാണ്.
ഗ്രാമത്തിൽനിന്ന് ഏകദേശം 22 കിലോമീറ്റർ അകലെയുള്ള ആലുവയാണ് അടുത്തുള്ള മറ്റൊരു റെയിൽവേ സ്റ്റേഷൻ.
വിമാനത്തിൽ - ഗ്രാമത്തിൽ നിന്ന് ഏകദേശം 5 കിലോമീറ്റർ അകലെയായി കൊച്ചിൻ അന്താരാഷ്ട്ര വിമാനത്താവളം സ്ഥിതി ചെയ്യുന്നതിനാൽ ഇവിടേയ്ക്ക് വിമാനമാർഗ്ഗം എളുപ്പത്തിൽ എത്തിച്ചേരാം.
ഒക്കൽ ഗ്രാമത്തിൽ നിരവധി വിദ്യാഭ്യാസ സ്ഥാപനങ്ങൾ സ്ഥിതിചെയ്യുന്നു.
എസ്.എൻ.എച്ച്.എസ്.എസ് ഒക്കൽ അനിതാ വിദ്യാലയം, താന്നിപ്പുഴ ഇടവൂർ യു.പി. സ്കൂൾ ഒക്കൽ ഗവ.
എൽ.പി. സ്കൂൾ അവലംബം ↑
തേവയ്ക്കൽ
കേരളത്തിലെ എറണാകുളം ജില്ലയുടെ ഒരു പ്രാന്തപ്രദേശമാണ് തേവക്കൽ .
കൊച്ചി ഇൻഫോപാർക്ക് തേവയ്ക്കലിൽ നിന്ന് ഏകദേശം 2 കിലോമീറ്റർ അകലെയാണ്.
കുഴിവേലിപ്പടി, കൊല്ലങ്കുടിമുഗൽ, കങ്ങരപ്പടി എന്നിവയ്ക്കടുത്താണ് ഈ പ്രദേശം.
ആരാധനാലയങ്ങൾ പൊന്നക്കുടം ഭഗവതി ക്ഷേത്രം മണിയത്രക്കാവ് ദുർഗാ ഭദ്രകാളി ക്ഷേത്രം.
↑ Local Self Government Department , Government of Kerala
മടുക്ക ഗ്രാമം
കേരളത്തിലെ കോട്ടയം ജില്ലയിൽ കാഞ്ഞിരപ്പള്ളി ബ്ലോക്കിൽ വനത്താൽ ചുറ്റപ്പെട്ട ഒരു ചെറിയ ഗ്രാമമാണ് മടുക്ക .
ഇത് മുണ്ടക്കയം പഞ്ചായത്തിനു കീഴിലുള്ള പ്രദേശമാണ്.
കോട്ടയം ജില്ലാ ആസ്ഥാനത്ത് നിന്ന് 48 കിലോമീറ്റർ കിഴക്കായി ഇത് സ്ഥിതി ചെയ്യുന്നു.
കാഞ്ഞിരപ്പള്ളിയിൽ നിന്ന് ഇവിടേയ്ക്കുള്ള ദൂരം 5 കിലോമീറ്റർ ആണ്.
ഇടതൂർന്ന വനത്താൽ ചുറ്റപ്പെട്ടതും മലമ്പ്രദേശങ്ങളുള്ളതുമായ ഒരു ചെറിയ ഗ്രാമമാണ് മടുക്ക.
ഈ ഗ്രാമത്തിലേക്ക് റോഡ് ഗതാഗതവും കോട്ടയം, ചങ്ങനാശേരി തുടങ്ങിയ പ്രധാന നഗരങ്ങളിലേക്ക് പൊതുഗതാഗത സൗകര്യങ്ങളും ലഭ്യമാണ്.
ഗ്രാമത്തിന് ഏറ്റവും അടുത്തുള്ള റെയിൽവേ സ്റ്റേഷൻ കോട്ടയം റെയിൽവേ സ്റ്റേഷൻ ആണ്.
ഏറ്റവും അടുത്തുള്ള വിമാനത്താവളം കൊച്ചി അന്താരാഷ്ര്ര വിമാനത്താവളമാണ്..
കോട്ടയത്തുനിന്ന്: കോട്ടയം-പാമ്പാടി-പൊൻകുന്നം-കാഞ്ഞിരപ്പള്ളി-മുണ്ടക്കയം-മടുക്ക ചങ്ങനാശേരിയിൽ നിന്ന്: ചങ്ങനാശേരി-കറുകച്ചാൽ-പൊൻകുന്നം-കാഞ്ഞിരപ്പള്ളി-മുണ്ടക്കയം-മടുക്ക സാമ്പത്തികം
ഗ്രാമത്തിലെ സമ്പദ്‌വ്യവസ്ഥയുടെ പ്രധാന ഉറവിടം കാർഷികവൃത്തിയാണ്.
റബ്ബർ, കുരുമുളക്, വാഴ പോലുള്ള പഴങ്ങൾ എന്നിവയാണ് ഈ പ്രദേശത്തെ പ്രധാന വിളകൾ.
പുത്തൻപള്ളി ജുമാമസ്ജിദ്, മഹാവിഷ്ണു മഹാദേവ ക്ഷേത്രം, സെൻ്റ് മാത്യൂസ് ദേവാലയം എന്നിവയാണ് മടുക്കയിലെ പ്രധാന ആരാധനാലയങ്ങൾ.
ജനസംഖ്യയിൽ പ്രധാനമായും ക്രിസ്ത്യൻ, ഹിന്ദു, മുസ്ലീം, മലയരയൻ വിഭാഗങ്ങളാണ്.
ലിക്വിഡ് ഹീലിയം ഇംഗ്ലീഷ് വിലാസം https://ml.wikipedia.org/wiki/Liquid_helium Liquid helium cooled below the Lambda point , where it exhibits properties of superfluidity
സ്റ്റാൻഡേർഡ് സമ്മർദ്ദത്തിൽ ഹീലിയത്തിന്റെ രാസഘടകം -270 ° C (ഏതാണ്ട് 4K അല്ലെങ്കിൽ -452.2 ° F) ആണ് ഏറ്റവും കുറഞ്ഞ താപനിലയിൽ ദ്രവ രൂപത്തിലുള്ളത്.
ഇതിന്റെ ക്വഥനാങ്കവും , ക്രിറ്റിക്കൽ പോയിന്റും ഹീലിയം ഐസോടോപ്പിന്റെ സാന്നിദ്ധ്യത്തെ ആശ്രയിച്ചിരിക്കുന്നു.
സാധാരണ ഐസോടോപ്പ് ഹീലിയം -4 അല്ലെങ്കിൽ അപൂർവ ഐസോടോപ്പ് ഹീലിയം -3 ആണ്.
ഇവ ഹീലിയത്തിന്റെ രണ്ട് സ്ഥിരതയുള്ള ഐസോട്ടോപ്പുകളാണ്.
ഈ ഭൗതിക അളവുകൾക്കായി താഴെക്കാണിച്ചിരിക്കുന്ന പട്ടിക കാണുക.
തിളയ്ക്കുന്ന സമയത്ത് ദ്രാവക ഹീലിയം 4 ന്റെ സാന്ദ്രതയും ഒരു അന്തരീക്ഷ മർദ്ദവും(101.3 kilopascals) ഏകദേശം cm3 ന് 0.125 ഗ്രാം ആണ്.
അല്ലെങ്കിൽ ദ്രാവക ജലം സാന്ദ്രത 1/8 ആണ്.
ചിത്രശാല 4.2 കെൽവിൻ , 1 ആറ്റം ഘട്ടത്തിൽ ദ്രാവക ഹീലിയം (ഒരു വാക്വം ബോട്ടിലിൽ), പതുക്കെ തിളക്കുന്നു.
ലാംബ്ട പോയിന്റ് പരിവർത്തനം: ദ്രാവകം 2.17 കെൽ തണുക്കുന്നതോടെ തിളയ്ക്കുന്നത് പെട്ടെന്ന് ഒരു നിമിഷത്തേയ്ക്ക് വയലന്റ് ആകുന്നു.
ഈ അവസ്ഥയിൽ താപ ഗർത്തത വളരെ ഉയർന്നതാണ്.
ദ്രാവകത്തിന്റെ ഉപരിതലത്തിൽ മാത്രം ദ്രവത്വം മാറുന്നതിനുവേണ്ട ഊർജ്ജം ദ്രവത്തിന്റെ ഉപരിതലത്തിലേക്ക് മാറ്റാൻ കാരണമാകുന്നു.
അങ്ങനെ, ലിക്വിഡിൽ  ഗ്യാസ് കുമിളകൾ ഉണ്ടാകുന്നില്ല.
ഇവയും കാണുക Industrial gas Cryogenics Superfluid Expansion ratio Liquid nitrogen Liquid oxygen Liquid hydrogen Liquid air Liquid helium leak in 2008 അവലംബം General Freezing Physics: Heike Kamerlingh Onnes and the Quest for Cold, Van Delft Dirk (2007).
Edita - The Publishing House Of The Royal Netherlands Academy of Arts and Sciences.
ISBN 978-90-6984-519-7 .
പുറം കണ്ണികൾ He-3 and He-4 phase diagrams, etc. Helium-3 phase diagram, etc. Archived 2004-10-12 at the Wayback Machine .
Onnes's liquifaction of helium Kamerlingh Onnes's 1908 article, online and analyzed on BibNum Archived 2018-02-18 at the Wayback Machine .
[for English analysis, click 'à télécharger']
പ്രിയങ്കാ ചതുർവേദി
ഒരു ഇന്ത്യൻ രാഷ്ട്രീയ പ്രവർത്തകയാണ് പ്രിയങ്കാ ചതുർവേദി (ജനനം 19 നവംബർ 1979) ഇന്ത്യൻ നാഷണൽ കോൺഗ്രസ് പാർട്ടിയുടെ ദേശീയ വക്താക്കളിൽ ഒരാളായിരുന്ന പ്രിയങ്ക തെഹൽക ഫസ്റ്റ് പോസ്റ്റ് ഡെയ്ലി ന്യൂസ് അനാലിസിസ് എന്നിവയിൽ ലേഖികയായും പ്രവർത്തിച്ചിട്ടുണ്ട്.
രണ്ടു എൻജിഒകളുടെ ട്രസ്റ്റി ആയ ഇവർ കുട്ടികളുടെ വിദ്യാഭ്യാസം സ്ത്രീ ശാക്തീകരണം ആരോഗ്യം എന്നിവയ്ക്കു വേണ്ടിയും പ്രവർത്തിക്കുന്നുണ്ട്.
സ്വന്തമായി ഒരു പുസ്തക നിരൂപണ ബ്ലോഗുള്ള പ്രിയങ്കയുടെ ബ്ലോഗ് ഇന്ത്യയിലെ ഏറ്റവും മികച്ച പത്ത് പുസ്തക നിരൂപണ വെബ് ബ്ലോഗുകളിൽ ഒന്നാണ്.
ലീ പോ ഇംഗ്ലീഷ് വിലാസം https://ml.wikipedia.org/wiki/Li_Bai
ലീ പോ അല്ലെങ്കിൽ ലീ ബായ് ( Chinese : 李 白 ; pinyin : Lǐ Bái, or, Lǐ Bó ) (ജനനം: 701 – മരണം: 762) ചൈനയിലെ ഒരു കവിയായിരുന്നു.
അദ്ദേഹത്തിന്റെ സുഹൃത്തായിരുന്ന കവി ഡു-ഫൂവിന്റെ ഒരു കവിതയിൽ വീഞ്ഞുകോപ്പയുടെ എട്ട് അമർത്ത്യന്മാർ (Eight Immortals of the Wine Cup) എന്നു വിശേഷിപ്പിച്ച പണ്ഡിതന്മാരുടെ ഗണത്തിൽ ഒരാളായിരുന്നു ലീ പോ.
ലീ പോ, ഡൂ-ഫൂ എന്നിവരെ ചീനസാഹിത്യത്തിന്റെ ചരിത്രത്തിലെ ഏറ്റവും മഹാന്മാരായ രണ്ടു കവികളായി കണക്കാക്കാറുണ്ട്.
ലീ പോവിന്റെ 1100-ഓളം കവിതകൾ ഇന്ന് ലഭ്യമാണ്.
പാശ്ചാത്യ ഭാഷകളിലൊന്നിലേക്കുള്ള അവയുടെ ആദ്യത്തെ പരിഭാഷ സാമൂഹ്യശാസ്ത്രജ്ഞൻ മാർക്വിസ് ഡി ഹെർവി ഡി സെന്റ് ഡെനിസ് 1862-ൽ ഫ്രഞ്ചുഭാഷയിലേക്കു നടത്തിയതാണ്.
ഹെർബർബർട്ട് അല്ലെൻ ഗൈൽസ് 1901-ൽ ഇംഗ്ലീഷിൽ പ്രസിദ്ധീകരിച്ച "ചൈനീസ് സാഹിത്യചരിത്രം", ലീ പോയുടെ കവിതകളുടെ ജപ്പാൻ ഭാഷാ പരിഭാഷയെ ആശ്രയിച്ച് അമേരിക്കൻ സാഹിത്യചിന്തകൻ എസ്രാ പൗണ്ട് 1915-ൽ നടത്തിയ ഇംഗ്ലീഷ് പരിഭാഷ തുടങ്ങിയവും ലീ പോയുടെ കവിതകളെ ബാഹ്യലോകത്തിന് പരിചയപ്പെടുത്താൻ ഉപകരിച്ചു.
ഭാവനയുടെ ധാരാളിത്തം, പിടിച്ചുനിർത്തുന്ന താവോയിസ്റ്റ് ബിംബങ്ങൾ എന്നിവ നിറഞ്ഞ കവിതകളുടെ പേരിലും വലിയ മദ്യപ്രേമത്തിന്റെ പേരിലും ലീ പോ അറിയപ്പെട്ടു.
ഡു-ഫു വിനെപ്പോലെ അദ്ദേഹവും നാടോടിയായി ജീവിച്ചു.
എന്നാൽ , ഡു-ഫുവിന്റെ യാത്രകൾ ദാരിദ്ര്യത്തിൽ നിന്ന് രക്ഷപെടാനായിരുന്നെങ്കിൽ ലീ പോയുടെ യാത്രകൾ സമ്പത്ത് അദ്ദേഹത്തെ അതിന് അനുവദിച്ചതുകൊണ്ടായിരുന്നു എന്ന വ്യത്യാസമുണ്ട്.
മദ്യപനായി യാങ്ങ്ട്സി നദിയിൽ യാത്രചെയ്യുമ്പോൾ ജലത്തിലെ ചന്ദ്രബിംബത്തെ പുണരാൻ ശ്രമിച്ച് തോണിയിൽ നിന്നു വീണാണ് ലീ പോ മരിച്ചതെന്ന് പ്രസിദ്ധമായൊരു കഥയുണ്ടെങ്കിലും അതിൽ സത്യമില്ല.
അവലംബം ↑ D'Hervey de Saint-Denys (1862).
Poésies de l'Époque des Thang (Amyot, Paris).
See Minford, John and Lau, Joseph S. M. (2000)).
Classic Chinese Literature (Columbia University Press) ISBN 978-0-231-09676-8 .
↑ Pound, Ezra (1915).
Cathay (Elkin Mathews, London).
ASIN B00085NWJI.
ഓൺലൈൻ ട്രാൻസ്ലേഷനുകൾ (ചിലവ ചൈനീസ് ലിപികളോടുകൂടിയതാണ്. ചിലവ പദാനുപദ തർജ്ജമകാളാണ്): ലി ബായ്സ് പോയംസ് അറ്റ് യൂണിവേഴ്സിറ്റി ഓഫ് മിച്ചിഗൺ ലി ബായ് പോയംസ് Archived 2013-08-12 at the Wayback Machine .
ഇൻ ഇംഗ്ലീഷ് പോയംസ് ബൈ ലീ ബായ് അറ്റ് പോയംസ് ഫൗണ്ട് ഇൻ ട്രാൻസ്ലേഷൻ ലി ബായി: പോയംസ് എക്സ്റ്റൻസീവ് കളക്ഷൻ ഓഫ് ലി ബായി പോയംസ് ഇൻ ഇംഗ്ലീഷ് 20 ലി ബായി പോയംസ് , ഇൻ ചൈനീസ് യൂസിംഗ് സിമ്പ്ലിഫൈഡ് ആൻഡ് ട്രഡിഷണൽ കാരക്റ്റേഴ്സ് ആൻഡ് പിൻയിൻ, വിത്ത് ലിറ്ററൽ ആൻഡ് ലിറ്റററി ഇംഗ്ലീഷ് ട്രാൻസ്ലേഷൻസ് ബൈ മാർക്ക് അലക്സാണ്ടർ Archived 2007-08-20 at the Wayback Machine .